A rendelet tervezet elfogadásához
az Mötv. 50. §-a alapján minősített többség szükséges,
az előterjesztés nyilvános ülésen tárgyalható!

140. számú előterjesztés

Bátaszék Város Önkormányzat Képviselő-testületének 2026. július 23-án 
16 órakor megtartandó ülésére

[bookmark: _Hlk126871117][bookmark: _Hlk201091290]A települési támogatásról és egyéb szociális ellátásokról szóló 1/2019. (I.31.) önkormányzati rendelet módosítása az iskolakezdési támogatásra jogosultak körének bővítése miatt

	
Előterjesztő: Dr. Somosi Szabolcs alpolgármester

Készítette :  dr. Beke-Buzás Zsófia kirendeltségvezető

Törvényességi ellenőrzést végezte:  Kondriczné dr. Varga Erzsébet jegyző

Tárgyalja:

Szociális Bizottság: 2026. 07. 23.
Pénzügyi és Gazdasági Bizottság: 2026. 07. 23.





Tisztelt Képviselő-testület!

[bookmark: _Hlk201092340]2024. október 15-i ülésén a képviselő-testület döntött Bátaszék Város Önkormányzata Képviselő-testületének a települési támogatásról és egyéb szociális ellátásokról szóló 1/2019 (I.31.) önkormányzati rendeletének (továbbiakban: Szoc. rendelet) módosításáról az iskoláztatáshoz kapcsolódó települési támogatás szabályozásának módosítása kapcsán. A képviselő-testület a Szoc. rendelet módosításával bővítette a támogatásban részesülők körét - a Bátaszéki II. Géza Gimnázium 7. és 9. évfolyamának osztályaiba beiratkozott bátaszéki állandó lakóhellyel rendelkező szülők gyermekei mellett a Bátaszéki Kanizsai Dorottya Általános Iskola 1. és 5. évfolyamának osztályaiba beiratkozott bátaszéki állandó lakóhellyel rendelkező szülők gyermekei is jogosulttá váltak-, valamint megemelte a támogatás mértékét 10.000 Ft-ról 15.000 Ft-ra.
Bátaszék Város Önkormányzatának Képviselő-testülete 2025. június 25-ei ülésén a Szoc. rendelet újabb módosításával kiterjesztette az iskoláztatáshoz kapcsolódó települési támogatásban részesülők körét a Bátaszéki Kanizsai Dorottya Általános Iskola 2. és 6. osztályaiba beiratkozott bátaszéki állandó lakóhellyel rendelkező szülők gyermekeire, valamint a Bátaszéki II. Géza Gimnázium 8. és 10. évfolyamának osztályaiba beiratkozott bátaszéki állandó lakóhellyel rendelkező szülők gyermekeire.
Jelen előterjesztésben javaslatot teszünk a támogatásban részesülők körének további bővítésére az alábbiak szerint.
A módosítást követően támogatásban részesülnének a Bátaszéki Kanizsai Dorottya Általános Iskola 1., 2., 5. és 6. évfolyamának osztályaiba beiratkozott bátaszéki állandó lakóhellyel rendelkező szülők gyermekei mellett a 3. osztályba beiratkozott bátaszéki állandó lakóhellyel rendelkező szülők gyermekei, illetve a Bátaszéki II. Géza Gimnázium 7., 8., 9. és 10. évfolyamának osztályaiba beiratkozott bátaszéki állandó lakóhellyel rendelkező szülők gyermekei mellett a 11. évfolyamának osztályaiba beiratkozott bátaszéki állandó lakóhellyel rendelkező szülők gyermekei is.
A jelenleg hatályban lévő rendelet szerint a támogatásra jogosult tanulók létszáma, - az iskolák által szolgáltatott adatok alapján - 240 fő (általános iskola 172 fő, gimnázium 68). Az új belépő osztályokkal további 69 diák részesülhetne támogatásban (szintén az iskolák által szolgáltatott adatok alapján).
Az önkormányzat 2026. évi költségvetésében, ezen támogatás biztosításra, 5.790.000 Ft került betervezésre. Ha a képviselő-testület a támogatásban részesülők körének bővítése mellett dönt, 15.000 Ft/fő támogatással számolva 309 főt támogatásához 4.635.000 Ft-ot kell biztosítania az önkormányzatnak. Ezt a betervezett összeg fedezi, így nincs szükség átcsoportosításra, a keretösszeg növelésére. 
Amennyiben a képviselő-testület támogatja az iskoláztatáshoz kapcsolódó rendkívüli települési támogatásra jogosultak körének bővítését, javasoljuk a mellékelt rendelet-tervezet elfogadását.


HATÁSVIZSGÁLAT

a települési támogatásról és egyéb szociális ellátásokról szóló 1/2019. (I. 31.) önkormányzati rendelet módosításáról szóló rendelet-tervezethez 


Társadalmi hatása: támogatásra, ellátásra jogosultak körének bővítése, szociális háló biztosítása és erősítése.

Gazdasági hatása: nincs

Költségvetési hatása: az ellátottak körének bővítésével az önkormányzat kiadásai nőnek, de a fedezet a költségvetésben biztosított

Környezeti és egészségügyi következmények: nincs

[bookmark: _Hlk201092425]Adminisztratív terheket befolyásoló hatása: az iskoláztatáshoz kapcsolódó települési támogatás szabályozásának módosítása kapcsán a Bátaszéki Közös Önkormányzati Hivatal adminisztratív terhei nőnek.

A jogszabály megalkotásának szükségessége: önkéntes

A jogalkotás elmaradásának következményei: nincs

A jogszabály alkalmazásához szükséges személyi, szervezeti, tárgyi és pénzügyi feltételek: plusz feltételek biztosítására van szükség, az iskoláztatáshoz kapcsolódó települési támogatás szabályozásának módosítása kapcsán

[bookmark: _GoBack]Véleményeztetés: Szociális Bizottság, Pénzügyi és Gazdasági Bizottság.

